दिग्विजय के खिलाफ चार्जशीट दायर करने का आदेश  
इंदौर में एक मॉल को अवैध रूप से निर्माण की अनुमति देने के मामले में हाईकोर्ट ने दिग्विजय के खिलाफ 30 जून तक चार्जशीट दायर करने को कहा है।
मध्य प्रदेश के पूर्व मुख्यमंत्री और कांग्रेस महासचिव दिग्विजय सिंह के खिलाफ मध्य प्रदेश हाईकोर्ट ने एक केस में 30 जून तक चार्जशीट फाइल करने का आदेश दिया है। मामला इंदौर के एक मॉल The Treasure Island Mall को नियमों का उल्लंघन कर निर्माण की इजाजत देने से जुड़ा है।  इस मॉल को बनाने के लिए विशेष इजाजत दी गई। हाइकोर्ट की इंदौर बेंच ने पुलिस की आर्थिक आपराधिक शाखा को इस मामले में दिग्विजय और 11 अन्य आरोपियों के खिलाफ चार्जशीट दायर करने को कहा है।